હાર્દિકે એવો પણ દાવો કર્યો હતો કે, 'જો રાજ્યમાં નિષ્પક્ષ ચૂંટણી થાય તો કોંગ્રેસને 100થી 102 બેઠકો અને ભાજપને 78-81 બેઠકો મળી હોત. કોંગ્રેસને જાણી-જોઇને હરાવવામાં આવી છે.' ઉલ્લેખનીય છે કે, રાજ્યમાં ચૂંટણી પ્રચાર દરમિયાન રાહુલ ગાંધીએ એનેક મંદિરોની મુલાકાત લીધી છે. આ અંગે ભાજપ દ્વારા અનેક ટિપ્પણીઓ પણ કરવામાં આવી છે. આ અંગે હાર્દિકે કહ્યું કે, 'ભાજપ રામ મંદિર બનાવવાનો વાયદો કરી સત્તામાં આવી હતી, પરંતુ હજુ સુધી મંદિર બન્યું નથી અને એ લોકોને રાહુલ ગાંધી મંદિર જાય એ સામે વાંધો છે. એનસીપી અને બીએસપીને કારણે કોંગ્રેસ અનેક બેઠકો પર હારી ગઇ. એવી 20 બેઠકો હતી, જેમાં કોંગ્રેસને 200, 500, 1000, 2000 અને 2500 મતોનું નુકસાન થયું. અમે સરળતાથી વધુ 10-15 બેઠકો જીતી શક્યા હોત.'